Brukardiskusjon:Inge - Wikipedia

# Brukardiskusjon:Inge

### Frå Wikipedia – det frie oppslagsverket

Her er den.

## [endre] Velkommen til nn:!

Hei Inge, så fint at du vil bidra til nynorsk-wikipedia, og eg håper me får sjå meir til deg.

Eg gjorde nokre småendringar på artikkelen din om Vågsøy (her gjer me nemlig slikt), håper du ikkje tek deg nær av det. -- Ranveig 2. nov 2004 kl. 20:21 (UTC)

Velkommen frå meg òg! Skriv gjerne om du lurer på noko. Bjarte 2. nov 2004 kl. 22:22 (UTC)

Sluttar meg til koret...: Velkommen ombord, Inge! Håpar du trivst her og finn mykje å skrive artiklar om og/eller redigere! :-) -- Olve 2. nov 2004 kl. 23:33 (UTC)

## [endre] Kommune

Hei Oppdaga sida for nokre dagar sidan. Det ser veldig lovandes ut i alle fall. Eg vart veldig overraska over å finne ut at kommune er hankjøn :)

  Det er aldri lett å vita! Eg måtte opp med ordboka for å vera sikker på at ikkje begge deler var lov. -- Ranveig 2. nov 2004 kl. 23:14 (UTC)

## [endre] Kommune- og fylkesvåpen

Våpen vert automatisk viste med hjelp av kommunemalen. Han lenkjer til ei fil som heiter [namn]_vapen.png, så viss du lastar opp eit bilete med dette namnet vil det snart liggja inne i artikkelen (det tek av og til litt tid). Viss du til dømes vil leggja inn våpenet til Vågsøy, lastar du opp fila "Vågsøy_vapen.png".

Det same gjeld for fylke, men er litt meir komplisert. Me ser det kanskje best i eit eksempel: Våpenet for Sogn og Fjordane fylke heiter "Sogn_og_fjordane_fylke_vapen.png". Ordet "fylke" må altså vera med her. -- Ranveig 3. nov 2004 kl. 21:51 (UTC)

Ein treng ikkje gjer noko endring for dette med tanke på commons-databasen, så med andre ord, last opp bilete der med det namnet. Bjarte 3. nov 2004 kl. 22:25 (UTC)

## [endre] Forslag til prioriterte oppgåver/arbeidsmåtar

Hei Inge :) Har lagt inn eit forslag til prioriterte oppgåver/arbeidsmåtar på Samfunnshuset. Hovudtrekka er: (1) Vi veks. Det fører med seg ansvar. (2) Finn lenkjer til no:/sv:/da:/fo:/is:/fi:/ (eller minst dei tre første) og legg dei øvst i interwikilenkjelista; og (3) lat oss vera proffe og samarbeide så godt vi kan med no:. Sjekk gjerne ut det eg skreiv og redigér det der set er rom for betring. Om du skulle finne ei brukardiskusjonsside utan denne notisen frå meg, så sprei han gjerne! -- Olve 10. nov 2004 kl. 08:35 (UTC)

## [endre] Gratulerar med brukarside!

...og då var det i grunnen ikkje så mykje eg hadde igjen å seia. :-) Ranveig 20. nov 2004 kl. 15:39 (UTC)

## [endre] Om omdirigering og namn på medaljar

Hei Inge. Kjekt å sjå deg att! Spanande å sjå om alle desse medaljane! Eg lurte på om du veit at du kan laga omdirigeringsartiklar ganske enkelt. Alt ein treng gjera er å starta ein ny artikkel (til dømes ved å skriva inn namnet i vevlesaren), så skriv du

#OMDIRIGER [[Namn på rett artikkel]]

På den måten slepp du oppretta nye artiklar for deretter å flytta dei. Flytting gjer nett det same som det ovanfor. Det er vanskeleg med store og små bokstavar i wikipedia, uheldigvis, så det kan lønna seg å laga ein omdirigiringsartikkel for Haakon VII Fridomsmedalje fra Haakon VII fridomsmedalje og Haakon VII frihetsmedalje. Er dei nynorske namna på desse medaljane offisielle namn, eller overset du dei? Ikkje gløym at ein kan godt nytta genitiv-s på nynorsk òg i mange tilfelle, og "sivilforsvarets heiderskross" er ikkje nødvendigvis dårleg nynorsk i mine øyrer, medan eg tykkjer "Sivilforsvaret sin heiderskross" blir noko clumsy. Andre er kanskje usamde med meg på det punktet? Bjarte 31. mar 2005 kl. 1145 (UTC)

Takk for det. Det skal eg gjere med dei nye artiklane som kjem. Eg hadde laga desse for ei stund sida. Grunnen til at dei vart oppretta med bokmålsformer er spørsmålet du stiller om dei er offisielle former. Så vidt eg veit er det berre Forsvarets vernedugleiksmedalje som finst på båe målføre. Eg har aldri hørt nynorsk når det gjeld dei andre medaljane. Så eg trur rett og slett det ikkje finst offisielle nynorskformer på dei fleste. No har eg difor bestemt meg for at vi skal vere stolte nynorskbrukarar og sette namna om til nynorsk uansett:) Men som du ser er det ikkje like lett. Eg meiner vi bør ha peikarsider med dei offisielle namna og at artikkelen bør ha nynorsknamn. Eg er eining i at det ser noko klumsete ut med "sin" heile tida og eg veit ikkje heilt kva eg tenkte på (Heidersteiknet til Noreg sitt Lottesamband), men eg kan flytte dei ein gong til. Dersom du ser noko som er feil er det berre å endre. 31. mar 2005 kl. 1214 (UTC)

  Hei Inge,
  Vi har allereie byrja på ein diskusjon om målform i slike fall, så eg er ikkje så sikker på at det er rett å berre setje i gang med flytting til improviserte nynorskomsetjingar i stor skala...! Garpegenitiv er nok ikkje brukande her — uansett målform. Argumentér gjerne for ståstaden din i den eksisterande diskusjonen — så kan vi bli einige om korleis vi skal gjera dette saman. -- Olve 31. mar 2005 kl. 1723 (UTC)

Dette gjorde eg av di diskusjonen verka ganske daud og det har ikkje vore så veldig mange som har vist interesse for artiklane eller dette spørsmålet. Eg vil gjere deg merksam på at eg ikkje har fjerna bokmålsformene, men eg har gjett sjølve artiklane nynorske namn i staden. Eg meiner at medaljar i prinsippet skal finnast på båe målførene på same måte som annan viktig offentleg informasjon/produksjon. Det er vel lovpålagd i ei eller anna form i meir generelle ordelag òg vil eg tru. Eg meiner vi bør nytte nynorsk der vi kan, det er for så vidt heilt i orden å oversette medaljenamn og statuttar til engelsk, kvifor då ikkje til nynorsk? Det meste av innhaldet i artiklane er oversett frå offisielle statuttar på bokmål. Det er like rett eller feil å oversette sjølve namnet. Problemet med å lage desse artiklane er at det ikkje finst så veldig mykje om dei fleste på nettet, og alt det som er er på bokmål. Så dersom det finst offisielle nynorsknamn ligg dei på eit ukjent kontor ein plass i Oslo. Eg meiner det er forskjell på at ein skule heiter "XXX skule" uansett viss det er vedteke og ein medalje som skal gjelde for heile landet og er eit offisielt uttrykk frå den toskriftspråklege staten Noreg. At eg har vert litt for kjapp i vendinga når eg oversette nokre av namna tek eg fullstendig ansvar for. Dersom nokon med litt betre ferdigheiter på området har meiningar om omsetjingane er det supert. Eg er heilt med på at vi skal ta beslutningar i lag, det vil eg ha sagt. Men så verka det som om det var litt delte meiningar og ikkje så veldig stort engasjement til slutt. Difor tok eg ei beslutning i samband med det vidare arbeidet mitt. Inge 31. mar 2005 kl. 1856 (UTC)

## [endre] Sjøforsvarets distingsjoner

Hei Oversikten over distingsjonene er feil. Marinen har i dag kommandørkaptein som 3 og en halv stripe, kommandør som 4 striper og flaggkommandør som en tykk stripe. Mvh Jan Sommerfelt-Pettersen Sjef Saniteten i Sjøforsvaret

  Takk for tilbakemeldinga! Svar ligg på Diskusjon:Norske militære gradar Inge 25. januar 2006 kl. 17:01 (UTC)

Henta frå «http://nn.wikipedia.org../../../i/n/g/Brukardiskusjon%7EInge_8673.html»

##### Views

- Brukarside
- Diskusjon
- Noverande versjon

##### Søk